Frederikshavn White Hawks mister endnu en af sine profiler. Den 27-årige landsholdforward Thomas Reinert, der har spillet hele sin karriere for Frederikshavn, forlader klubben.

Det oplyser Nordjyske Medier. Reinert mener at det er er på tide at prøve noget nyt. Han har tilbud fra to andre danske klubber men ønsker ikke at løfte sløret for hvilke klubber der er tale om. Thomas Reinerts farvel kommer tre dage efter at en anden af White Hawks spillere, Morten Lie meddelte at han skifter til SønderjyskE fra næste sæson.